## **KÚPNA ZMLUVA**

uzavretá podľa § 409 a nasl. zák. č. 513/1991 Zb. Obchodný zákonník v znení neskorších predpisov

č. zmluvy kupujúceho:

č. zmluvy predávajúceho:

**Článok 1**

**Zmluvné strany**

**1.1 Kupujúci**: **MILSY a.s.**

 **Partizánska 224/B**

 **957 01 Bánovce nad Bebravou**

zapísaný: v Obchodnom registri Okresného súdu Trenčín

oddiel: Sa, vložka číslo: 37/R

konajúci: Ing. Rastislav Lupták, predseda predstavenstva

 Andrea Hatalová, člen predstavenstva

IČO: 31412572

DIČ: 2020416530

IČ DPH: SK2020416530

Bankové spojenie: UniCredit Bank Slovakia a.s.

IBAN: SK91 1111 0000 0066 2375 9002

BIC (SWIFT): UNCRSKBX

Osoby oprávnené rokovať vo veciach

- technických: Ing. Juraj Šnirc

- zmluvných: Ing. Rastislav Lupták

**1.2 Predávajúci**:

zapísaný: v Obchodnom registri Okresného súdu ...

oddiel: ..., vložka číslo: ...

konajúci:

IČO:

DIČ:

IČ DPH:

Bankové spojenie:

IBAN:

BIC (SWIFT):

Osoby oprávnené rokovať vo veciach

- technických:

- zmluvných:

**Článok 2**

**Podklad pre uzavretie Zmluvy**

2.1 Podkladom pre uzavretie tejto Zmluvy je výsledok obstarávania vykonaného v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 (aktualizácia č. 4).

**Článok 3**

**Predmet Zmluvy**

## Predávajúci sa zaväzuje dodať Kupujúcemu **“Váhy s detektorom kovov“**, tovar špecifikovaný v Prílohe č. 1 (ďalej len “Tovar”) a previesť na Kupujúceho vlastnícke právo k Tovaru.

* 1. Predávajúci sa zaväzuje Tovar zmontovať a sprevádzkovať v mieste dodania podľa bodu 5.2 tejto Zmluvy a to v stanovenom termíne podľa bodu 5.1 tejto Zmluvy.
	2. Kupujúci sa zaväzuje Tovar za podmienok dohodnutých v tejto Zmluve prevziať a zaplatiť zaň Predávajúcemu cenu dohodnutú v článku 4 tejto Zmluvy.

**Článok 4**

**Cena a platobné podmienky**

* 1. Cena za Tovar v rozsahu podľa článku 3 tejto Zmluvy je Zmluvnými stranami dohodnutá ako pevná cena vo výške ........ EUR bez DPH (slovom: ........ EUR bez DPH), suma DPH v sadzbe 20% ........ EUR, ........ EUR s DPH (slovom: ........ EUR s DPH), (ďalej len „Cena“).
	2. Cena je špecifikovaná v Prílohe č. 2 tejto Zmluvy. V Cene sú zahrnuté všetky náklady spojené s dodaním Tovaru, a to aj náklady, ktoré nie sú v tejto Zmluve výslovne uvedené, ale sú nevyhnutné na riadne dodanie Tovaru a účel uvedený v tejto Zmluve. Predávajúci si nebude uplatňovať žiadne ďalšie náklady.
	3. Cena bude Kupujúcemu fakturovaná nasledovne:
1. Platba: po uzavretí tejto Zmluvy v hodnote 30% z Ceny zálohovou faktúrou so splatnosťou 14 dní od doručenia Kupujúcemu.
2. Platba: po dodaní Tovaru, jeho inštalácii a protokolárnom uvedení do skúšobnej prevádzky Tovaru v hodnote 60% z Ceny zálohovou faktúrou so splatnosťou 30 dní od doručenia Kupujúcemu, prílohou faktúry bude protokol o inštalácii a uvedení do skúšobnej prevádzky.
3. Platba: po podpísaní protokolu o odovzdaní a prevzatí Tovaru do trvalej prevádzky na základe vystavenia konečnej zúčtovacej faktúry so splatnosťou 60 dní od doručenia Kupujúcemu, prílohou faktúry bude protokol o odovzdaní a prevzatí Tovaru do trvalej prevádzky.

Predávajúci je povinný vystaviť daňový doklad (faktúru) najneskôr 15 dní od momentu udalosti v zmysle bodov vyššie.

* 1. Daňový doklad (faktúra) Predávajúceho musí obsahovať všetky náležitosti podľa všeobecne záväzných právnych predpisov, inak je Kupujúci oprávnený vrátiť faktúru bez jej úhrady, a to aj v prípade, ak bola faktúra vystavená v rozpore s touto Zmluvou alebo ak neobsahuje všetky podklady podľa tejto Zmluvy. Predávajúcim vystavený daňový doklad (faktúra) podlieha predchádzajúcemu schváleniu zo strany Kupujúceho, resp. ním poverenej osoby. Splatnosť faktúry je 60 kalendárnych dní odo dňa jej doručenia. Doba splatnosti faktúry začína plynúť až doručením oprávnenej a formálne úplnej faktúry, ktorá spĺňa všetky náležitosti v zmysle všeobecne záväzných právnych predpisov a podmienok tejto Zmluvy.

**Článok 5**

**Lehota a miesto dodania Tovaru**

 **Lehota dodania Tovaru**

5.1 Predávajúci je povinný dodať Tovar v termíne do 12 mesiacov od účinnosti tejto Zmluvy.

**Miesto dodania Tovaru**

5.2Predávajúci sa zaväzuje dodať Tovar na miesto: MILSY a.s., Partizánska 224/B, 957 01 Bánovce nad Bebravou.

**Článok 6**

**Odovzdanie a prevzatie Tovaru**

* 1. Kupujúci je povinný na výzvu Predávajúceho a v termíne stanovenom Predávajúcim prevziať Tovar na základe písomného protokolu podpísaného oboma Zmluvnými stranami.

6.2 Predávajúci výslovne prehlasuje, že sú mu známe všetky podmienky dodávky Tovaru, rovnako ako situácia a prístup na miesto dodania Tovaru a tiež všetky skutočnosti, ktoré sú rozhodujúce pre dodanie Tovaru. Dodatočné požiadavky Predávajúceho, ktoré vyplývajú z týchto dôvodov, nebudú uznané.

**Článok 7**

**Práva a povinnosti Zmluvných strán**

7.1 Predávajúci je povinný dodať Tovar v súlade s povinnosťami Predávajúceho a požiadavkami Kupujúceho uvedenými v Prílohe č. 1 tejto Zmluvy.

7.2 Predávajúci je povinný dbať na dodržiavanie pracovnej disciplíny svojich zamestnancov a dodržiavať všetky zmluvné podmienky. V prípade, ak Kupujúci zistí, že zamestnanci Predávajúceho, resp. jeho Subdodávateľa zjavným spôsobom porušujú pracovnú disciplínu, zásady bezpečnosti a ochrany zdravia, resp. iné zmluvne dohodnuté podmienky, môže Kupujúci od Zmluvy odstúpiť bez toho, aby Predávajúcemu vznikol nárok na náhradu prípadnej škody alebo vzniknutých nákladov.

7.3 V prípade, ak má Predávajúci povinnosť zápisu do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, musí byť zapísaný v registri partnerov verejného sektora počas celej platnosti tejto Zmluvy. Uvedené sa vzťahuje aj na Subdodávateľov Predávajúceho.

7.4 Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a Predávajúci je povinný poskytnúť súčinnosť v plnej miere. Uvedenú povinnosť musia obsahovať aj zmluvy Predávajúceho so subdodávateľmi.

**Článok 8**

**Zmluvné pokuty**

8.1 V prípade omeškania Kupujúceho so zaplatením faktúry má Predávajúci voči Kupujúcemu nárok na zmluvnú pokutu vo výške 0,01% z neuhradenej fakturovanej sumy bez DPH za každý deň omeškania, ak v Zmluve nie je uvedené inak.

8.2 Zmluvné strany sa dohodli, že v prípade porušenia ktorejkoľvek z povinností Predávajúceho podľa Zmluvy je Predávajúci povinný zaplatiť Kupujúcemu zmluvnú pokutu vo výške 1000 EUR za každé jednotlivé porušenie Zmluvy, ak za dané porušenie Zmluvy nie je v Zmluve stanovená vyššia zmluvná pokuta.

8.3 Ak sa Predávajúci omešká s riadnym a včasným dodaním Tovaru, je Kupujúci oprávnený uplatniť si voči Predávajúcemu zmluvnú pokutu vo výške 0,5% z Ceny za každý deň omeškania Predávajúceho. Výška zmluvnej pokuty vzniknutá z toho istého porušenia povinnosti Predávajúceho však neprekročí sumu vo výške 15% z Ceny.

8.4 Ak sa Predávajúci omešká s odstránením vád, je Kupujúci oprávnený uplatniť si voči Predávajúcemu zmluvnú pokutu vo výške 0,1% z Ceny za každý deň omeškania. Kupujúci je oprávnený uplatniť zmluvnú pokutu v predchádzajúcej vete za každú vadu samostatne. Výška zmluvnej pokuty vzniknutá z toho istého porušenia povinnosti Predávajúceho za všetky samostatné vady však neprekročí sumu vo výške 3% z Ceny.

8.5 V prípade, ak Predávajúci po podpise Zmluvy a pred dodaním Tovaru odstúpi od Zmluvy z dôvodov na strane Predávajúceho, je povinný bez vyzvania najneskôr v lehote 5 dní zaplatiť Kupujúcemu zmluvnú pokutu vo výške 10 % Ceny.

8.6 Zmluvná pokuta je splatná do 15 dní od doručenia výzvy Kupujúceho na jej zaplatenie Predávajúcemu, pokiaľ v tejto Zmluve nie je dohodnuté inak.

**Článok 9**

**Záruka, zodpovednosť za vady**

9.1 Predávajúci zodpovedá za to, že Tovar bude dodaný a bude mať vlastnosti v súlade s Prílohou č. 1 tejto Zmluvy. Tovar má vady ak:

a) nie je dodaný v dohodnutej kvalite,

b) vykazuje nedorobky, t.j. nie je dodaný a namontovaný v celom dohodnutom rozsahu,

c) má právne vady v zmysle § 433 Obchodného zákonníka v platnom znení.

Tieto vady je Kupujúci povinný uviesť do dodacieho listu a Predávajúci je povinný ich odstrániť. Do okamihu ich odstránenia má Kupujúci právo nepodpísať dodací list a nevzniká mu tak povinnosť prevziať faktúru. Vadou sa rozumie odchýlka v kvalite, rozsahu a parametroch tovaru stanovených v špecifikácii tovaru, ktorá tvorí Prílohu č. 1 tejto Zmluvy a platnými predpismi a technickými normami.

9.2 Pre nároky zo zodpovednosti za vady platia ustanovenia Obchodného zákonníka v platnom znení.

9.3 Záručná doba je 12 mesiacov a začína plynúť dňom odovzdania Tovaru podľa tejto Zmluvy. Predávajúci sa zaväzuje, že po dobu záručnej doby bude Tovar vykazovať vlastnosti, aké tovar obdobného charakteru obvykle vykazuje a vlastnosti dohodnuté touto Zmluvou a zároveň že Tovar bude vyhovovať požiadavkám technických noriem a všeobecne záväzných právnych predpisov. Záruka sa nevzťahuje na vady spôsobené nesprávnou manipuláciou s Tovarom, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas, nevyhnutný na opravu/odstránenie záručnej závady. O tento nevyhnutný čas sa záručná doba predlžuje.

9.4 Ak sa Predávajúci dostane do omeškania tým, že nesplní riadne a včas svoj záväzok podľ tejto Zmluvy, alebo Predávajúci hrubo poruší zmluvné podmienky najmä tým, že sa na Tovare opakovane vyskytnú vady, považuje sa to za podstatné porušenie zmluvných povinností a Kupujúci má právo od Zmluvy odstúpiť.

9.5 Za opakovane vyskytnuté vady sa považuje, ak sa vada na Tovare vyskytne najmenej trikrát počas kalendárneho mesiaca.

9.6 Kupujúci reklamáciu vád uplatní u Predávajúceho bezodkladne po jej zistení písomne doporučeným listom, alebo elektronicky e-mailom, ktorý následne potvrdí listom. V reklamácii Kupujúci vadu stručne, ale dostatočne popíše a zároveň navrhne čas a spôsob odstránenia vady.

9.7 Predávajúci je povinný začať s odstraňovaním prípadných vád bezodkladne od uplatnenia reklamácie Kupujúceho a vady odstrániť v čo najkratšom technicky možnom čase.

**Článok 10**

**Záverečné ustanovenia**

10.1 Táto Zmluva nadobúda platnosť a účinnosť dňom jej podpisu oprávnenými zástupcami oboch Zmluvných strán. V prípade, ak Zmluva nie je podpísaná oboma Zmluvnými stranami v ten istý deň, nadobúda platnosť a účinnosť v deň, v ktorom dôjde k podpisu Zmluvy Zmluvnou stranou, ktorá ju podpisuje v poradí ako druhá.

10.2 Ustanovenia tejto Zmluvy sa použijú v spojení s ustanoveniami všeobecne záväzných právnych predpisov platných na území Slovenskej republiky.

10.3 Neoddeliteľnou súčasťou tejto Zmluvy je:

 Príloha č. 1 - Špecifikácia Tovaru

 Príloha č. 2 - Špecifikácia Ceny

 Príloha č. 3 - Zoznam subdodávateľov

 Príloha č. 4 - Doklad o zapísaní do registra partnerov verejného sektora

10.4 Túto Zmluvu je možné meniť alebo dopĺňať len písomne formou dodatkov k tejto Zmluve.

10.5 Predávajúci podpisom tejto Zmluvy vylučuje aplikáciu svojich všeobecných obchodných podmienok (ak existujú) na tento zmluvný vzťah.

10.6 Táto Zmluva je vypracovaná v štyroch (4) rovnopisoch, z ktorých každá zo Zmluvných strán dostane dva (2) rovnopisy.

|  |  |
| --- | --- |
| V Bánovciach nad Bebravou, dňa:  | V ................., dňa:  |
| **V mene Kupujúceho:** | **V mene Predávajúceho:** |
| **Ing. Rastislav Lupták**predseda predstavenstva | **meno**funkcia |
| **Andrea Hatalová**člen predstavenstva | **meno**funkcia |

**Príloha č. 1 - Špecifikácia Tovaru**

|  |
| --- |
| **Špecifikácia Tovaru:** Dodávka, inštalácia a uvedenie do prevádzky 2 ks priebežných váh s automatickými označovačmi s aplikáciou etikety zhora a detektormi kovov vhodných do potravinárskeho priemyslu. Súčasťou bude prídavné vyraďovacie zariadenie na produkty nespĺňajúce hmotnostný limit, samostatná tlačiareň súčtových etikiet, software na tvorbu etikiet, správu dát, zber a vyhodnocovanie štatistických údajov (vrátane licencií, ak sú potrebné pre funkčnosť softwaru). Súčasťou dodávky bude integrácia systému na detekciu kovov v zabalenom produkte vrátane vyradenia detegovaného produktu a signalizácie. Súčasťou dopravníkového systému pred detektorom kovov a pred váhou budú zrovnávacie lišty pre ručné vkladanie produktu. Všetky zariadenia a ich súčasti musia byť vhodné pre aplikáciu v potravinárskom priemysle spolu s príslušnými certifikátmi.  |
|  |
| **Váha s detektorom kovov****Počet: 2 ks** | **Predávajúci je sem povinný uviesť:** **výrobcu, typové označenie a značku (resp. obchodný názov) ponúkaného predmetu zákazky** |
| **p.č.** | **Parameter/časť položky** | **MJ požadovaného parametra** | **Požiadavky na parametre/opis** | **Parametre ponúkané Predávajúcim** |
| **Priebežná váha – HW požiadavky** |
| 1 | Presnosť váženia výrobku do 3 kg (vrátane) | g | max. 1 | **uveďte hodnotu** |
| 2 | Presnosť váženia výrobku od 3 do 6 kg (vrátane) | g | max. 2 | **uveďte hodnotu** |
| 3 | Požadovaný rozsah váhy odvážiť výrobok | g | min. (od 50 do 6000) | **uveďte rozsah** |
| 4 | Priebežné váženie | - | áno | **áno/nie** |
| 5 | Automatické označovanie jednotlivých kusov produktu etiketou zhora | - | áno | **áno/nie** |
| 6 | Šírka tlačovej hlavy | mm | min. 104 | **uveďte hodnotu** |
| 7 | Hustota tlače | bod/mm | min. 8 | **uveďte hodnotu** |
| 8 | Priemer jadra kotúča s etiketami 76 mm | - | áno | **áno/nie** |
| 9 | Vonkajší priemer kotúča s etiketami | mm | min. 300 | **uveďte hodnotu** |
| 10 | Výkon váženia a označovania (pre produkt dĺžky do 200 mm) | ks/min | min. 60 | **uveďte hodnotu** |
| 11 | Dĺžka váhového dopravníka | mm | min. 450 | **uveďte hodnotu** |
| 12 | Šírka váhového dopravníka | mm | min. 350 | **uveďte hodnotu** |
| 13 | Rozraďovací systém | - | áno | **áno/nie** |
| 14 | Samostatná tlačiareň súčtových etikiet  | - | áno | **áno/nie** |
| 15 | Šírka tlačovej hlavy pre súčtovú tlačiareň | mm | min. 104 | **uveďte hodnotu** |
| 16 | Vyraďovacie zariadenie pre produkty nespĺňajúce váhový limit | - | áno | **áno/nie** |
| 17 | Typ vyraďovacieho zariadenia pre produkty nespĺňajúce váhovy limit – pneumatický piest  | - | áno | **áno/nie** |
| 18 | Uzamykateľná nádoba na zachytávanie vyradených produktov nespĺňajúcich váhový limit | - | áno | **áno/nie** |
| 19 | Sieťové pripojenie ethernet | - | áno | **áno/nie** |
| 20 | Uhlopriečka dotykového displeja | palce | min. 12 | **uveďte hodnotu** |
| 21 | Zrovnávacie lišty pre ručné vkladanie produktu | - | áno | **áno/nie** |
| 22 | Valčekový výstupný dopravník | - | áno | **áno/nie** |
| 23 | Aplikácia etikiet vzduchom | - | áno | **áno/nie** |
| 24 | Automatické nastavenie polohy aplikátora etikiet | - | áno | **áno/nie** |
| 25 | Prevedenie 1 ks zľava doprava | - | áno | **áno/nie** |
| 26 | Prevedenie 1 ks sprava doľava | - | áno | **áno/nie** |
| **Priebežná váha – SW požiadavky** |
| 27 | Software pre správu dát | - | áno | **áno/nie** |
| 28 | Software pre tvorbu a online import etikiet do váhy | - | áno | **áno/nie** |
| 29 | Software pre zber a vyhodnocovanie štatistických údajov | - | áno | **áno/nie** |
| 30 | Online export štatistických údajov vo forme databázy  | - | áno | **áno/nie** |
| **Detektor kovov – HW požiadavky** |
| 31 | Priebežná detekcia | - | áno | **áno/nie** |
| 32 | Svetelná a zvuková signalizácia detegovaného produktu s obsahom kovu | - | áno | **áno/nie** |
| 33 | Vyraďovacie zariadenie pre detegovaný produkt | - | áno | **áno/nie** |
| 34 | Typ vyraďovacieho zariadenie pre detegovaný produkt – pneumatický piest  | - | áno | **áno/nie** |
| 35 | Uzamykateľná nádoba na zachytávanie vyradených produktov s detegovaným produktom | - | áno | **áno/nie** |
| 36 | Výkon (pre produkt dĺžky do 200 mm) | ks/min | min. 60 | **uveďte hodnotu** |
| 37 | Detekcia pre produkty do rozmeru – dĺžka | mm | min. 450 | **uveďte hodnotu** |
| 38 | Detekcia pre produkty do rozmeru – šírka | mm | min. 300 | **uveďte hodnotu** |
| 39 | Detekcia pre produkty do rozmeru – výška | mm | min. 125 | **uveďte hodnotu** |
| 40 | Zrovnávacie lišty pre ručné vkladanie produktu | - | áno | **áno/nie** |
| 41 | Uhlopriečka dotykového displeja | palce | min. 6 | **uveďte hodnotu** |
| 42 | Sieťové pripojenie ethernet | - | áno | **áno/nie** |
| **Detektor kovov – SW požiadavky** |
| 43 | Software pre zber a vyhodnocovanie štatistických údajov | - | áno | **áno/nie** |
| 44 | Online export štatistických údajov vo forme databázy | - | áno | **áno/nie** |
| 45 | Integrácia so systémom váhy | - | áno | **áno/nie** |
| **Iné požiadavky** |
| 46 | Doprava | - | áno | **áno/nie** |
| 47 | Inštalácia | - | áno | **áno/nie** |
| 48 | Uvedenie do prevádzky | - | áno | **áno/nie** |
| 49 | Overenie váhy | - | áno | **áno/nie** |
| 50 | Prvotné nastavenie detektora kovov pre produkty | - | áno | **áno/nie** |
| 51 | Splnenie požiadaviek Nariadenia EÚ č. 1935/2004 a 10/2011 | - | áno | **áno/nie** |
| 52 | Testovacie vzorky a certifikát k testovacím vzorkám pre detektor kovov | - | áno | **áno/nie** |

**Príloha č. 2 - Špecifikácia Ceny**

|  |  |  |  |  |  |  |
| --- | --- | --- | --- | --- | --- | --- |
| **p.č.** | **Položka**  | **Obchodné meno výrobcu logického celku (ponúknutého zariadenia)** | **Typové označenie logického celku alebo názov logického celku (ponúknutého zariadenia)** | **Jednotková cena v EUR bez DPH**  | **Počet** | **Cena celkom****v EUR bez DPH**  |
| 1. | Váha s detektorom kovov | **Predávajúci uvedie obchodné meno výrobcu** | **Predávajúci uvedie typ alebo názov** | **Predávajúci uvedie jednotkovú cenu** | 2 ks | **Predávajúci uvedie celkovú cenu** |
| **Celková cena v EUR bez DPH***(Za kompletnú realizáciu (dodávku) predmetu zmluvy)* | **Predávajúci uvedie celkovú cenu** |

**Príloha č. 3 - Zoznam subdodávateľov**

**Zoznam subdodávateľov vrátane spôsobu zmeny subdodávateľa**

**(doplní Predávajúci** **v rámci súčinnosti pri uzatváraní Zmluvy)**

**Predávajúci:**

**☐ nevyužije subdodávateľov pri plnení Zmluvy**

**☐ využije nižšie uvedených subdodávateľov pri plnení Zmluvy**

**(Predávajúci uvedie jednu z vyššie uvedených možností)**

|  |  |  |  |
| --- | --- | --- | --- |
| Názov, sídlo a IČO subdodávateľa | Osoba oprávnená konať za subdodávateľa, tel. č., e-mail subdodávateľa | Predmet subdodávky  | Podiel subdodávky z celého predmetu zákazky v EUR bez DPH alebo v % |
|  |  |  |  |
|  |  |  |  |

**Pravidlá pre zmenu subdodávateľa**

1. V tejto prílohe sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, telefónne číslo a e-mail.
2. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
3. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi a predmete subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Príloha č. 4 - Doklad o zapísaní do registra partnerov verejného sektora**

**(doplní Predávajúci** **v rámci súčinnosti pri uzatváraní Zmluvy)**